Finalen ble arrangert i et strengt voktet Chateau Neuf i Oslo lørdag 30. mars. Rita Westvik var programleder og loset publikum og tv-seere gjennom sendingen. Et 19-mannsorkester under ledelse av Terje Fjærn akkompagnerte de ti finalelåtene. Koret besto av Per Øystein Sørensen, Kari Gjærum, Håkon Iversen og Anne-Marie Giørtz. I tillegg deltok Hege Schøyen som femtekorist under Bjørn Eidsvågs «Gammel drøm».